Aquest Codi de bones pràctiques vol fer recomanacions i donar a conèixer als professionals del sector les mesures que cal prendre durant les tasques de recol·lecció del cereal per evitar el risc d'incendis, atès que la recol·lecció coincideix amb l'època de major perill d'incendis forestals.
D'acord amb l'Ordre ARP/77/2020, de 8 de juny, per la qual es despleguen les mesures preventives per a la lluita contra els incendis forestals relatives a l'activitat agrícola, caldrà tenir en compte que:
Durant el període comprès entre l'1 de juny i el 31 d'agost, ambdós inclosos,
Quan s'activi qualsevol dels nivells del Pla Alfa de mobilització de recursos de prevenció d'incendis forestals de Catalunya, per realitzar les tasques agrícoles en cultius herbacis de secà en què s'utilitzi maquinària tipus recol·lectora, embaladora, picadora de palla o remolc agrícola acoblat al tractor, s'han d'adoptar les mesures següents:
a) Disposar de mitjans d'extinció suficients per intentar controlar el possible conat d'incendi que es pugui originar.
Aquests mitjans han de consistir en extintors d'escuma amb base d'aigua amb un mínim de 6 kg de capacitat i motxilles extintores d'una capacitat mínima de 12 litres d'aigua cadascuna.
Segons el tipus de màquina agrícola, caldrà disposar dels equips següents:
- un mínim de quatre aparells de les característiques anteriors per a les recol·lectores;
- com a mínim 1 extintor en el conjunt tractor més remolc o tractor més picadora de palla; i,
- a més dels anteriors, caldrà disposar dels extintors ABC contra el foc de la màquina.
b) Disposar d'una emissora de banda de 80 Mhz o telèfon mòbil.
Quan s'activi el nivell 3 del Pla Alfa de mobilització de recursos de prevenció d'incendis forestals de Catalunya, s'ha de comunicar a la Sala Central del Cos d'Agents Rurals l'inici i la finalització de les tasques agrícoles quan s'utilitzi maquinària tipus recol·lectora o embaladora en la franja horària entre les 14 i les 17 hores.
La utilització de maquinària tipus picadora de palla acoblada al tractor en tasques agrícoles en cultius herbacis de secà resta sotmesa a les restriccions següents:
a) Quan s'activi el nivell 3 del Pla Alfa de mobilització de recursos de prevenció d'incendis forestals de Catalunya, no es pot utilitzar aquest tipus de maquinària.
b) Quan s'activi el nivell 2 del Pla Alfa de mobilització de recursos de prevenció d'incendis forestals de Catalunya, no es pot utilitzar aquest tipus de maquinària en la franja horària entre les 12 i les 18 hores.
En cas d'incompliment del que estableixen els apartats anteriors, els agents poden determinar l'aturada de la maquinària.
- Disposar d'un tractor amb grades de discos per poder aturar el possible incendi mitjançant llaurades perimetrals.
- Reduir la velocitat d'avanç i elevar la plataforma de tall en terrenys pedregosos i/o amb pendent fort.
- Mantenir tota la maquinària agrícola en les condicions adequades de revisió periòdica i manteniment que estableixin les condicions d'ús.
Pel que fa a les pràctiques agrícoles, es recomana:
- Llaurar (amb grades o arreus) perimetralment els camps recol·lectats propers a edificacions o àrees forestals.
- Mantenir nets de vegetació els llocs d'emplaçament o manipulació de tractors, motoserres, aparells de soldadura, radials, grups electrògens i motors o equips elèctrics o d'explosió.
- Estar atent a les passades de la recol·lectora, la picadora de palla o embaladora per si s'inicia un foc.
En la realització de les tasques que comporten la utilització d'aquesta maquinària, hi ha d'haver una persona vigilant mentre es realitzen les tasques agrícoles.
- No fer modificacions durant la seva vida útil que puguin variar els criteris de prevenció de riscos que es van tenir en compte en el moment del disseny i fabricació de la màquina.
- Netejar-la per evitar la presència de residus inflamables, especialment les parts de la màquina que s'escalfen durant el treball.
- En maquinària vella, extremar les precaucions, i protegir, si cal, el tub d'escapament amb un filat de malla adequada contra les espurnes.
- Disposar dels telèfons d'emergència.
- Portar aparells d'extinció (motxilles d'aigua, bidons d'aigua, extintors...).
En el cas dels extintors, cal tenir en compte que un cop utilitzats s'han de reemplaçar.
- Planificar les tasques agrícoles per prioritzar el treball en parcel·les de menor risc en moments de perill d'incendi (sòls més frescals, fons de vall, no pedregoses, les més allunyades de terrenys forestals, etc.).
- Evitar les hores de màxim risc a l'hora de realitzar tasques agrícoles amb perill de provocar un incendi.
- Aixecar el tall de la recol·lectora per evitar el contacte amb les pedres, especialment en les parcel·les amb pendent.
- Que hi hagi una persona vigilant mentre es realitzen les tasques agrícoles.
- En parcel·les de més d'1 ha, recol·lectar començant per la zona perimetral per reduir la propagació d'un possible incendi.
- En el cas de parada, treure la màquina fora de la parcel·la que s'està recol·lectant, per exemple en un camí, a fi allunyar-la del rostoll i d'altra vegetació.
- Evitar la circulació de vehicles tot terreny i similars, en moments de risc, per sobre dels rostolls i altra vegetació, ja que altes temperatures del catalitzador i del tub d'escapament dels vehicles poden ser causa d'incendis.
Cal seguir els següents principis:
En tots els casos, allunyeu-vos en direcció oposada al vent, i, si podeu, entreu en zona ja cremada.
(*) Si us descarregueu i truqueu des de l'app My112, els serveis d'emergència rebran la vostra geolocalització juntament amb la trucada.
No tots els focs es poden apagar amb mitjans propis.
Si l'incendi està situat en una zona de difícil accés o sembla fora de control, no us arrisqueu i espereu que arribi l'ajuda sol·licitada.
Etiqueta adhesiva que podeu col·locar a la vostra màquina agrícola.